ai4bharat/Pralekha huggingface dataset:
மத்திய அமைச்சரவை
மத்தியப் பொது நிறுவனங்களின் வர்த்தக முரண்பாடுகளுக்குத் தீர்வு காணும் நுணுக்கத்தை வலுப்படுத்த அமைச்சரவை ஒப்புதல்
மத்தியப் பொதுத் துறை நிறுவனங்களுக்கு இடையே மற்றும் துறைகளுக்கு இடையே ஏற்படும் வர்த்தக முரண்பாடுகளுக்குத் தீர்வு காணும் நுணுக்கத்தை பலப்படுத்துவதற்குப் பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் ஒப்புதல் அளித்தது. செயலர்கள் குழு அளித்த பரிந்துரைகளின் அடிப்படையில் அமைச்சரவை இந்த முடிவை எடுத்துள்ளது. இந்த முடிவு நீதிமன்றங்களுக்கு வெளியே பொது துறை நிறுவனங்களின் வர்த்தக முரண்பாடுகளுக்கு விரைவான தீர்வினை எட்டுவதற்கான நிறுவன நுணுக்கம் ஒன்றை இந்த முடிவு ஏற்படுத்தும்.
- இந்தப் புதிய இரண்டடுக்கு நுணுக்கம் நிரந்தர மத்தியஸ்த நுணுக்கத்திற்கு மாற்றாக ஏற்படுத்தப்படும். இது மத்திய அரசுப் பொதுத்துறை நிறுவனங்களுக்கு இடையே மற்றும் துறைகளுக்கு இடையேயான வர்த்தக முரண்பாடுகளுக்கு  நீதிமன்றத்திற்கு வெளியே தீர்வு காணும்.
- முதல் அடுக்கில் இத்தகைய வர்த்தக விவகாரங்கள் சம்பந்தப்பட்ட நிறுவனத்தைக் கட்டுப்படுத்தும் நிர்வாக அமைச்சகம்/துறைச் செயலர்கள் சட்ட விவகாரங்கள் துறை செயலர் கொண்ட குழுவுக்கு அனுப்பிவைக்கப்படும். சம்பந்தப்பட்ட நிர்வாக அமைச்சகம்/துறையின் நிதி ஆலோசகர்கள் குழுவின் முன்பாக தங்கள் முரண்பாடுகளை எடுத்துரைப்பார்கள். முரண்பாட்டை கொண்டுள்ள இரு தரப்பும் ஒரே அமைச்சகத்தின் நிர்வாகத்தின் கீழ் இருந்தால் குழுவில் அதன் செயலர், சட்ட விவகாரங்கள் துறை செயலர் மற்றும் பொது மக்கள் குறைபாடுகள் துறை செயலர் ஆகியோர் இருப்பார்கள்.
மேலும் மத்திய பொதுத் துறை நிறுவனத்திற்கும் மாநில அரசுக்கும் இடையே இந்த முரண்பாடு ஏற்பட்டால் சம்பந்தப்பட்ட அமைச்சகம்/துறையின் செயலர், சட்ட விவகாரங்கள் துறைச் செயலர் மற்றும் சம்பந்தப்பட்ட மாநிலத்தின் தலைமைச் செயலர் நியமிக்கும் பிரதிநிதி ஆகியோர் இந்தக் குழுவில் இருப்பார்கள். இந்த நிலையில் இது குறித்து குழுவின் முன்னிலையில் மாநில அரசுத் துறையின் முதன்மைச் செயலர் முரண்பாடு பற்றி குறிப்பிடலாம்.
ஒருவேளை இந்த முரண்பாட்டுக்குத் தீர்வு ஏற்படாவிடில் இரண்டாவது கட்டத்தில் அந்த முரண்பாடு குறித்து அமைச்சரவை செயலரின் கவனத்திற்குக் கொண்டு செல்லப்பட்டு அவரது முடிவு இறுதியானதாக இருக்கும்.
முரண்பாட்டுக்கு உரிய தீர்வு கிடைக்கும் வகையில் முதல் கட்ட்த்தில் மூன்று மாத கால அவகாசம் அளிக்கப்படும்.
பொது நிறுவனங்கள் துறை இதற்கான வழிகாட்டுதல்களை அனைத்து பொதுத் துறை நிறுவனங்களுக்கும் அனைத்து நிர்வாக அமைச்சகம்/துறை மற்றும் மாநில அரசு/யூனியன் பிரதேசங்கள் மூலம் அளிக்கும்.
இந்தப் புதிய நுணுக்கம் பரஸ்பர/இணைந்த முயற்சிகள் மூலம் வர்த்தக பிரச்சனைகளுக்கு தீர்வு காண்பதில் சமத்துவத்தை ஏற்படுத்தி அதன் மூலம் வழக்குகள் நீதிமன்றத்திற்கு செல்வதையும் மக்கள் பணம் வீணடிக்கப்படுவதையும் குறைக்கும்.
சுகாதாரம் மற்றும் குடும்ப நலத்துறை அமைச்சகம்
இந்தியா ஒரே நாளில் 9 லட்சத்துக்கும் அதிகமான பரிசோதனைகளை மேற்கொண்டு சாதனை
நாள் ஒன்றுக்கு மேற்கொள்ளப்படும் கொவிட்-19 பரிசோதனைகளின் எண்ணிக்கையை, இந்தியா தொடர்ந்து அதிகரித்து புதிய உச்சத்தை எட்டியுள்ளது.
முதல் முறையாக, ஒரே நாளில் ஒன்பது லட்சத்துக்கும் அதிகமான கொவிட்-19 பரிசோதனைகள் மேற்கொள்ளப்பட்டுள்ளன. கடந்த 24 மணி நேரத்தில் மட்டும் 9,18,470 பரிசோதனைகள் செய்யப்பட்டன. இந்த எண்ணிக்கை விரைவில் 10 லட்சத்தை எட்ட உள்ளது.
இந்த சாதனையால், இதுவரை மேற்கொள்ளப்பட்ட பரிசோதனைகளின் எண்ணிக்கை மொத்தம் 3.25 கோடிக்கும் அதிகமாகும் 
கொவிட்-19 பரிசோதனை ஆய்வகங்களின் எண்ணிக்கை அதிகரிக்கப்பட்டிருப்பதால், பத்து லட்சம் பேருக்கான பரிசோதனை விகிதம் 23,668 ஆக உயர்ந்துள்ளது.
தற்போதைய நிலவரப்படி, கொவிட்-19 மாதிரிகள் பரிசோதிக்கப்படும் அரசு ஆய்வகங்கள் 977, தனியார் ஆய்வகங்கள் 517 என மொத்த ஆய்வகங்களின் எண்ணிக்கை 1494 ஆகும். இதன் விவரங்கள்:
- ரியல்-டைம் ஆர்டி பிசிஆர் அடிப்படையிலான சோதனைக்கூடங்கள்: 764 
- ட்ரூநேட் அடிப்படையிலான சோதனைக் கூடங்கள்: 611 
- சிபிஎன்ஏஏடி அடிப்படையிலான சோதனைக் கூடங்கள்: 119 
----
(
பாதுகாப்பு அமைச்சகம்
பாதுகாப்புத்துறை செலவினத்தின் ஒட்டுமொத்த நிலவரம்
2014-15 முதல் 2022-23-ம் நிதியாண்டு வரை அரசு செலவினத்தில் பாதுகாப்புத் துறையின் செலவின சதவீத விவரங்கள்;
2014-15-ம் நிதியாண்டில் மத்திய அரசு செலவினம் ரூ. 16,63,673 கோடி, பாதுகாப்புத்துறையின் செலவினம் ரூ. 3,17,207 கோடி- மத்திய அரசு செலவினத்தில் 19.07 சதவீதம்.
2022-23-ம் நிதியாண்டில் மத்திய அரசு செலவினம் ரூ. 39,44,909 கோடி, பாதுகாப்புத் துறையின் செலவினம் ரூ. 5,55,484 கோடி- மத்திய அரசு செலவினத்தில் 14.08 சதவீதம்.
மத்திய அரசு செலவினம் அதிகரிப்பதால் பாதுகாப்புத்துறை செலவினத்தின் சதவீதம் குறைவாக இருப்பது போல் தரவுகள் தெரிவிக்கின்றன. எனினும் பாதுகாப்புத்துறையின் செலவினங்கள் அதிகரித்து வருவதை காட்டுகிறது.
இத்தகவலை மாநிலங்களவையில் பாதுகாப்புத்துறை இணையமைச்சர் திரு அஜய்பட், திரு பினோ விஸ்வமிடம் தெரிவித்தார்.
அறிவியல் மற்றும் தொழில்நுட்பத்துறை
21 ஆம் நூற்றாண்டு வரைபடத்தை உருவாக்குகிறது இந்தியா
ஆறுகளை இணைத்தல், தொழில் வளாகங்களை உருவாக்குதல், ஸ்மார்ட் கருவிகளை பயன்படுத்துதல் போன்றவற்றில் வரைபடங்களும், துல்லியமான புவியியல் விவரங்களும் மிக முக்கியமானவை.
டிஜிட்டல் இந்தியா, ஸ்மார்ட் நகரங்கள், மின்னணு-வணிகம், தனியார் ட்ரோன்கள், டெலிவரி, பொருட்கள் கொண்டு செல்லுதல், நகர்ப்புற போக்குவரத்து ஆகியவற்றுக்கு துல்லியமான வரைபடம் தேவைப்படுகிறது.
விவசாயம், நிதி, கட்டுமானம், சுரங்கம், உள்ளூர் நிறுவனம், இந்திய விவசாயிகள், சிறு தொழில்கள் மற்றும் கார்பரேஷன்கள் போன்ற ஒவ்வொரு பொருளாதார முயற்சிக்கும், புவியியல் தரவு மற்றும் வரைபட சேவைகள் அடிப்படையிலான புதுமை தொழில்நுட்ப பயன்பாடுகளில் இருந்து அதிக தகவல்களை பெற வேண்டியுள்ளது.
ஆனால், வரைபட தொழில்துறைக்கு குறிப்பிடத்தக்க கட்டுப்பாடுகளை அப்போது இருந்த அரசு விதித்துள்ளதாக மாண்புமிகு பிரதமர் கூறியுள்ளார்.
வரைபடம் தயாரிப்பதில் இருந்து விநியோகிப்பது வரை அனைத்துக்கும் இந்திய நிறுவனங்கள் உரிமம் பெற வேண்டும். முன் அனுமதி, அனுமதி போன்ற நடைமுறைகளை பின்பற்ற வேண்டும்.
இந்த ஒழுங்கு விதிமுறைகளை பின்பற்றுவதன் மூலம், தொடக்க நிறுவனங்கள் தேவையற்ற தடைகளுக்கு உட்படுத்தப்படுவதால், வரைபட தொழில்நுட்பத்தில் புதுமை கண்டுபிடிப்பு பல தசாப்தங்களாக நடைபெறவில்லை.
தற்சார்பு இந்தியா கனவை நனவாக்கவும், 5 டிரில்லியன் அமெரிக்க டாலர் பொருளாதார இலக்கை அடையவும், புவியியல் தரவு மற்றும் வரைபடம் தொடர்பான ஒழுங்குமுறைகள் தளர்த்தப்படும். இந்திய நிறுவனங்களுக்காக, இந்தியாவின் வரைபடக் கொள்கையில் ஏராளமான மாற்றங்களை கொண்டு வரவுள்ளதாக அறிவியல் மற்றும் தொழில்நுட்பத்துறை அறிவித்துள்ளது.
உலகளவில் தயார் நிலையில் கிடைக்கும், வரைபட தொழில்நுட்பங்களை இந்தியாவில் பின்பற்ற தேவையில்லை. வரைபடங்கள் தயாரிக்க, டிஜிட்டல் புவியியல் தரவுகளை புதுப்பிக்க, இந்தியாவில் பயன்படுத்தப்படும் புவியியல் தரவுகளை இனி தாராளமாக பயன்படுத்தலாம்.
நமது நிறுவனங்கள், புதுமை கண்டுபிடிப்பாளர்கள், கட்டுப்பாடுகளுக்கு உட்பட தேவையில்லை. முன் அனுமதி பெற தேவையில்லை.
நமது தொடக்க நிறுவனங்கள், வரைபடங்களை புதுமையுடன் உருவாக்குபவர்கள், சுய சான்றுடன் நம்பப்படுவார்கள்.
சமீபத்திய வரைபடத்தை உருவாக்கும் தொழில்நுட்பங்களை சாதகமாகப் பயன்படுத்தும் இந்திய புவியியல் கண்டுபிடிப்புகளின் வளர்ச்சியை மேம்படுத்துவதற்கான நடவடிக்கைகள் மேற்கொள்ளப்படவுள்ளன.
அடுத்த தலைமுறை வரைபடத் தொழில்நுட்பம் உலகம் முழுவதும் வரவுள்ளதால், இந்த வரைபடக் கொள்கை, இந்திய புதுமை கண்டுபிடிப்பாளர்களை, வடைபடத் தயாரிப்பில் முன்னேற்றங்களை உருவாக்க உதவும்.
இறுதியில் நமது வாழ்வை எளிதாக்கவும், சிறு தொழில்களை மேம்படுத்தவும் உதவும். வரைபடத் தயாரிப்பில் இந்தியா முன்னணி நாடாக உருவாகி, அடுத்த தலைமுறை இந்திய வரைபடங்களை உள்நாட்டிலேயே தயாரிக்கவும், புதிய தொழில்நுட்பங்களை உலகின் மற்ற நாடுகளுக்குகொண்டு செல்வதையும் நாம் எதிர்நோக்குகிறோம்.
----
(Visitor Counter : 218
நுகர்வோர் நலன், உணவு மற்றும் பொது விநியோகம் அமைச்சகம்
65லட்சம் டன் உணவு தானியங்கள் வீணாகிவிட்டதாக ஸ்கிரால் செய்தி வலைதளம் வெளியிட்ட செய்திக்கு இந்திய உணவுக்கழகம் மறுப்பு.
“ஏழை மக்கள் பசியால் வாடும் நிலையில், 4 மாத காலத்தில் இந்தியாவில் 65 லட்சம் டன் உணவுதானியங்கள் வீணாகிவிட்டது” என்ற தலைப்புடன் செய்தி வலைதளமான ‘Scroll.in’ இன்று வெளியிட்ட செய்தியை இந்திய உணவுக்கழகம் முற்றிலும் மறுத்துள்ளது. இந்த செய்தி, “முற்றிலும் உண்மைக்கு மாறானது” என்றும், தங்களது அமைப்பின் பெயருக்கு களங்கம் விளைவித்துள்ளதாகவும் கூறி, வலைதளத்துக்கு இந்திய உணவுக் கழகத்தின் செயல் இயக்குநர்  திரு.சுதீப் சிங் கடும் கண்டனத்துடன் கூடிய கடிதத்தை அனுப்பியுள்ளார். அதில், “கடந்த 4 மாதங்களில் 65 லட்சம் மெட்ரிக் டன் உணவு தானியங்கள் வீணாகியுள்ளதாக, பொதுமக்களுக்கு முற்றிலும் தவறான தகவலை தந்துள்ளீர்கள். உண்மை என்னவென்பதை உறுதிப்படுத்துவதற்கான எந்தவொரு முயற்சியையும் எடுக்காமல் முற்றிலும் தவறான தகவலை அளித்திருப்பது ஆச்சரியமளிக்கிறது,” என்று தெரிவிக்கப்பட்டுள்ளது.
உண்மையான இருப்பு நிலையை முற்றிலும் உண்மைக்கு மாறான வகையில் கணித்துள்ளதாக குறிப்பிட்டுள்ள திரு.சிங், 71.8 லட்சம் மெட்ரிக் டன் உணவு தானியங்கள் வீணாகியிருக்கும் என்று செய்தி வெளியிட்டிருப்பது முற்றிலும் தவறான மதிப்பீடு என்று தெரிவித்துள்ளார். உண்மையில், கடந்த 2019-20-ஆம் ஆண்டில் விநியோகிக்கப்படாத  உணவு தானியங்கள் அளவு வெறும் 1,930 மெட்ரிக் டன் தான் என்றும், அதிலும் பெரும்பாலானவை வெள்ளம் போன்ற இயற்கைப் பேரிடர்களால் சேதமடைந்ததாகவும் அவர் தெரிவித்துள்ளார்.
(Visitor Counter : 122
கலாசாரத்துறை அமைச்சகம்
2018-ஆம் ஆண்டுக்கான சங்கீத நாடக அகாடமியின் ஃபெலோஷிப்  மற்றும் சங்கீத நாடக அகாடமி விருதுகள்  பெறுவோர் பட்டியலை சங்கீத நாடக அகாடமியின் பொதுக்குழு அறிவித்துள்ளது
இசை, நடனம் மற்றும் நாடகத்திற்கான தேசிய அமைப்பான சங்கீத நாடக அகாடமியின் பொதுக்குழுக் கூட்டம், அஸ்ஸாம் மாநிலம், குவஹாத்தியில் 26, ஜுன் 2019 அன்று நடைபெற்றது. இந்தக் கூட்டத்தில் கலைத்துறை வித்தகர்களான ஜாஹிர் ஹுசேன், சோனல் மான்சிங், ஜதின் கோஸ்வாமி மற்றும் கே.கல்யாணசுந்தரம் பிள்ளை ஆகிய நான்கு பேர் சங்கீத நாடக அகாடமியின் ஃபெலோஷிப்  பெறுவதற்கு ஒருமனதாக தேர்வு செய்யப்பட்டனர்.
இவர்கள் தவிர, இசை, நடனம், நாடகம், பாரம்பரிய / நாட்டுப்புற / பழங்குடி இசை / நடனம் / நாடகம், பொம்மலாட்டம் போன்ற பிரிவுகள் மற்றும் ஒட்டுமொத்த பங்களிப்புக்காக 44 கலைஞர்களும், சங்கீத நாடக அகாடமி விருது  பெறுவதற்கு பொதுக்குழுவால் தேர்வு செய்யப்பட்டனர்.
இசைப் பிரிவில், கர்நாடக வாய்ப்பாட்டுப் பிரிவில் அலமேலு மணி, மல்லாடி சூரிபாபு, கர்நாடக இசைக் கருவிகள் பிரிவில் நாதஸ்வர கலைஞர்கள் எஸ்.காசிம் & எஸ்.பாபு , வயலின் பிரிவில் கணேஷ் & குமரேஷ் , நடனப் பிரிவில் பரதநாட்டிய கலைஞர் ராதா ஸ்ரீதர் உள்ளிட்டோரும் விருதுபெற தேர்வு செய்யப்பட்டுள்ளனர்.
அகாடமி ஃபெலொஷிப் பெறுவதற்கு தேர்வு செய்யப்பட்டவர்களுக்கு தலா 3,00,000  ரூபாய் பரிசுத் தொகையும், அகாடமி விருது பெறுவோருக்கு தலா 1,00,000  ரூபாய் பரிசுத் தொகையும், தாமிரப் பத்திரம் மற்றும் அங்கவஸ்திரமும் பரிசாக வழங்கப்படும்.
சங்கீத நாடக அகாடமி சார்பில் நடைபெறும் சிறப்பு விருது வழங்கும் விழாவில் குடியரசுத் தலைவரால் இந்த விருது மற்றும் பரிசுத் தொகை வழங்கப்படும்.
சிறப்பு சேவைகள் மற்றும் கட்டுரைகள்
ரூ 65.13 லட்சம் மதிப்புடைய தங்கம், சவுதி ரியால் மற்றும் மின்னணு பொருட்கள் சென்னை விமான நிலைய சுங்கத்துறையினரால் பறிமுதல். மூவர் கைது
கடத்தல் குறித்த உளவுத் தகவலின் அடிப்படையில், 2021 டிசம்பர் 3 அன்று இண்டிகோ விமானம் மூலம் துபாயில் இருந்து வந்த இரண்டு ஆண் பயணிகள் சென்னை விமான நிலையத்தில் இருந்து வெளியே செல்லும் வழியில் அதிகாரிகளால் இடைமறிக்கப்பட்டனர்.
அவர்களது பைகளை சோதனையிட்டபோது 24 கண்ணாடி குடுவைகளில் 601 கிராம் தங்கம் மரத்துகள்களுக்கு இடையே மறைத்து வைக்கப்பட்டிருந்தது கண்டறியப்பட்டது. இதன் மதிப்பு ரூபாய் 25,88,507 ஆகும். ரூ 17,90,907 மதிப்புடைய மின்னணு பொருட்களும் கண்டறியப்பட்டன இவை அனைத்தும் சுங்க சட்டம் 1962-ன் கீழ் பறிமுதல் செய்யப்பட்டன. ஒருவர் கைது செய்யப்பட்டார்.
மற்றொரு வழக்கில், பெங்களூரு வருவாய் உளவு இயக்குநரகம் அளித்த தகவலின் அடிப்படையில் ஃபிளை துபாய் விமானம் மூலம் 2021 டிசம்பர் 4 அன்று துபாய் செல்லவிருந்த 2 ஆண் பயணிகள் அதிகாரிகளால் தடுத்து நிறுத்தப்பட்டனர்.
அவர்களது பைகளை சோதனையிட்டபோது, ரூ 21.34 லட்சம் மதிப்புடைய சவுதி ரியால்கள் மறைத்து வைக்கப்பட்டிருந்தது கண்டுபிடிக்கப்பட்டு சுங்க சட்டம் 1962-ன் ஃபெமா விதிமுறைகள் 2015-ன் கீழ் பறிமுதல் செய்யப்பட்டன. இருவரும் கைது செய்யப்பட்டனர்.
இது குறித்து மேலும் விசாரணை நடைபெற்று வருவதாக சென்னை சர்வதேச விமான நிலைய முதன்மை சுங்க ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
புவி அறிவியல் அமைச்சகம்
அகில இந்திய வானிலை முன்னறிவிப்பு
இந்திய வானிலை ஆராய்ச்சி மையம் தேசிய வானிலை முன்னறிவிப்பில் தெரிவித்துள்ள தகவல்கள்:
- பருவமழையின் வடக்கு எல்லை Lat.5°N/Long.85°E, Lat.8°N/Long.90°E கார்நிகோபர் Lat.11°N/Long.95°E நிலையில் கடந்து கொண்டிருக்கிறது.
- ராஜஸ்தானில் சில பகுதிகளில் தீவிர வெப்ப அலையுடன் கூடிய சூழ்நிலை நிலவும். பஞ்சாப், ஹரியானா சண்டீகர், டெல்லி மற்றும் விதர்பா பகுதிகளில் அடுத்த 4 - 5 நாட்களில் சில பகுதிகளில் வெப்பக் காற்று சூழ்நிலை காணப்படும்.
மத்தியப்பிரதேசம் மற்றும் உத்திரப்பிரதேசத்தின் தெற்குப் பகுதியில் சில இடங்களில் அடுத்த 4 - 5 நாட்களுக்கு வெப்ப அலைச் சூழ்நிலைகள் இருக்கும்.
அடுத்த 3 நாட்களுக்கு ஆந்திரப்பிரதேசக் கடலோரப் பகுதி மற்றும் ஏனாம், தெலங்கானாவில் சில பகுதிகளில் வெப்ப அலை காணப்படும்.
- வடகிழக்கு மாநிலங்களில் பல பகுதிகளில் அவ்வப்போது கனமழை முதல் மிக கனமழை வரை பெய்யக் கூடும். 24-27 தேதிகளில் கிழக்கு இந்தியாவை ஒட்டிய பகுதிகளில் அவ்வப்போது கனமழை முதல் மிக கனமழை வரை பெய்யக் கூடும்.
2020 மே 26-27 தேதிகளில் இந்தியாவின் தெற்கு தீபகற்பப் பகுதியில் சில இடங்களில் கனமழை பெய்யக் கூடும்.
அடுத்த 5 நாட்களுக்கு இந்திய தீபகற்பத்தை ஒட்டிய பகுதிகள், வடகிழக்கு, மையப் பகுதிகளில் அதிக வெப்ப அலை முதல் மிக அதிக வெப்ப அலை வரை வீசக்கூடும் என்று இந்திய வானிலை ஆய்வு மையம் தெரிவித்துள்ளது. b) 2020 மே 25-27 காலத்தில் வடகிழக்கு இந்தியாவில் அதிக மழை பெய்யக் கூடும்.
பதிவான வானிலை விவரம்:
- மேற்கு ராஜஸ்தான் மற்றும் ஹரியானா, டெல்லி, கிழக்கு ராஜஸ்தான், விதர்பாவில் சில பகுதிகளில் வெப்ப அலைக்கான சூழ்நிலைகள் நேற்று காணப்பட்டன. அதிகபட்சமாக வெப்ப நிலை 46.6°C ச்சூருவில்  பதிவாகியுள்ளது.
- கடந்த 2 நாட்களாக வடகிழக்கு இந்தியாவில் சில பகுதிகளில் கன மழை முதல் மிக கன மழை வரை பெய்துள்ளது. மேகாலயாவில் மழை அளவுகள் : சோஹ்ரா - 33, சோஹ்ரா - 28
(Visitor Counter : 172
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 250-வது நாள்: 83 கோடிக்கும் அதிகமான தடுப்பூசிகள் இது வரை செலுத்தப்பட்டு, முக்கிய மைல்கல்லை இந்தியா எட்டியுள்ளது
இன்றிரவு 7 மணி அளவில் வெளியான தற்காலிக அறிக்கையின் படி, 83 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி முக்கிய மைல்கல்லை எட்டியுள்ளது.
இன்றிரவு 7 மணி அளவில் வெளியான தற்காலிக அறிக்கையின் படி, 64 லட்சத்திற்கும் அதிகமான  தடூப்பூசி டோஸ்கள் இன்று வழங்கப்பட்டுள்ளன. இன்றைய தினத்திற்கான இறுதி அறிக்கைகள் இன்று பின்னரவில் நிறைவு செய்யப்படும்.
இதுவரை ஒட்டுமொத்தமாக சுகாதார பணியாளர்களில் 1,03,70,167 பேருக்கு முதல் டோசும், 87,83,665 பேருக்கு இரண்டாவது டோசும், முன்கள பணியாளர்களில் 1,83,47,221 பேருக்கு முதல் டோசும், 1,46,66,596 பேருக்கு இரண்டாவது டோசும், 18-44 வயதுப் பிரிவினரில் 33,74,76,070 பேருக்கு முதல் டோசும், 6,67,81,067 பேருக்கு இரண்டாவது டோசும், 45-59 வயதுப் பிரிவினரில் பேருக்கு 15,36,39,648 முதல் டோசும், 7,14,56,603 பேருக்கு இரண்டாவது டோசும், 60 வயதுக்கு மேற்பட்டவர்களில் 9,82,67,915 பேருக்கு முதல் டோசும், 5,35,57,724 பேருக்கு இரண்டாவது டோசும் என மொத்தம் 61,81,01,021 முதல் டோசுகளும் 21,52,45,655 இரண்டாவது டோசுகளும் வழங்கப்பட்டுள்ளன.
இன்று மட்டும் , சுகாதார பணியாளர்களில் 329 பேருக்கு முதல் டோசும், 15,310 பேருக்கு இரண்டாவது டோசும், முன்கள பணியாளர்களில் 518 பேருக்கு முதல் டோசும், 46,969 பேருக்கு இரண்டாவது டோசும், 18-44 வயதுப் பிரிவினரில் 25,64,082 பேருக்கு முதல் டோசும், 19,93,893 பேருக்கு இரண்டாவது டோசும், 45-59 வயதுப் பிரிவினரில் பேருக்கு 6,21,778 முதல் டோசும், 6,42,742 பேருக்கு இரண்டாவது டோசும், 60 வயதுக்கு மேற்பட்டவர்களில் 3,08,421 பேருக்கு முதல் டோசும், 3,04,232 பேருக்கு இரண்டாவது டோசும் என மொத்தம் 34,95,128 முதல் டோசுகளும் 30,03,146 இரண்டாவது டோசுகளும் வழங்கப்பட்டுள்ளன.
கொவிட்-19 இடமிருந்து மக்களை காப்பாற்றக்கூடிய கருவியாக தடுப்புமருந்து வழங்கல் இருப்பதால், உயர்மட்ட அளவில் அது தொடர்ந்து ஆய்வு செய்யப்பட்டு, கண்காணிக்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757065
----
(Visitor Counter : 164
மனித வள மேம்பாட்டு அமைச்சகம்
நாடு முழுவதும் கேந்திரிய வித்யாலயா பள்ளிகளில் மாணவர்களின் நேரடி வருகை அதிகரிப்பு
நாட்டில் இயங்கும் அனைத்து கேந்திரிய வித்யாலயா பள்ளிகளில் சராசரியாக 42% ஒன்பதாம் வகுப்பு மாணவர்களும், 65% பத்தாம் வகுப்பு மாணவர்களும், 48 சதவீதம் பதினோராம் வகுப்பு மாணவர்களும், 67% பன்னிரெண்டாம் வகுப்பு மாணவர்களும் பள்ளிகளுக்கு நேரடியாகச் சென்று பயில்வதாக பிப்ரவரி 11, 2021 அன்று தொகுக்கப்பட்ட தகவல்கள் தெரிவிக்கின்றன.
தொடர்ந்து மாற்றம் ஏற்பட்டு வரும் இந்த எண்ணிக்கை, நாளுக்கு நாள் அதிகரித்து வருகிறது. இளைய வகுப்புகளுக்கு பள்ளிகள் திறப்பதற்கு மாநில அரசுகளால் அனுமதி வழங்கப்பட்டுள்ள மாநிலங்களில் உள்ள, கேந்திரிய வித்யாலயா பள்ளிகளில் 1-8 வரை நேரடியான வகுப்புகள் மீண்டும் தொடங்கிவிட்டன.
மாணவர்கள்/ பெற்றோரின் சந்தேகங்களைத் தீர்க்கும் வகையில், பெற்றோர் மற்றும் பொறுப்பாளர்களிடம் முறையான தொடர்பு ஏற்படுத்தப்படுகிறது.
பொறுப்பாளர்களின் சம்மதத்தின் பேரில் மாணவர்கள் பள்ளிக்கு அனுப்பப்படுகின்றனர்.
கொரோனா பெருந்தொற்றைக் கருத்தில் கொண்டு மத்திய மாநில அரசுகள் விடுத்துள்ள வழிகாட்டு நெறிமுறைகள் முழுவதும் கடைப்பிடிக்கப்படுகின்றன. பல்வேறு வகுப்புகளுக்கு இடையே போதிய நேர இடைவெளி இருக்க வேண்டும் என்றும், வகுப்பறைகளில் தனிநபர் இடைவெளி உள்ளிட்ட அடிப்படை பாதுகாப்பு நடவடிக்கைகளை உறுதி செய்ய வேண்டும் என்றும் அனைத்து கேந்திரிய வித்யாலயா பள்ளிகளுக்கும் ஆலோசனை வழங்கப்பட்டுள்ளது.
எனினும் பள்ளிகளுக்கு நேரடியாக வர இயலாத மாணவர்களுக்குக் காணொலி வகுப்புகளும் நடைபெறுகின்றன. பல்வேறு டிஜிட்டல் தளங்களின் வாயிலாகவும் மாணவர்கள் தொடர்ந்து ஆசிரியர்களுடன் தொடர்பில் உள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698100
-------
(Visitor Counter : 122
வணிகம் மற்றும் தொழில்துறை அமைச்சகம்
2022 பிப்ரவரியில் இந்தியாவின் ஏற்றுமதி சென்ற ஆண்டு இதே காலத்தை விட 25.41 சதவீதம் அதிகரித்து 57.03 பில்லியன் அமெரிக்க டாலராக உள்ளது
2022 பிப்ரவரியில் இந்தியாவின் ஒட்டு மொத்த ஏற்றுமதி  57.03 பில்லியன் அமெரிக்க டாலர் என மதிப்பிடப்பட்டுள்ளது. இது சென்ற ஆண்டு இதே காலத்தை விட 25.41 சதவீதம் அதிகமாகும். 2020 பிப்ரவரியை விட ஆக்கப்பூர்வமான வளர்ச்சி 27.07 சதவீதமாகும். 2022, பிப்ரவரியில் மொத்த இறக்குமதி 69.35 பில்லியன் அமெரிக்க டாலராக மதிப்பிடப்பட்டது. கடந்த ஆண்டு இதே காலத்தை விட இது 35.64 சதவீதமும், 2020, பிப்ரவரியில் இவற்றின் வளர்ச்சி 44.62 சதவீதமாகவும் இருந்தது.
2020-21 ஏப்ரல் முதல் பிப்ரவரி வரையிலான காலத்தில் ஏற்றுமதி அளவு ரூ.19,02,400.54 கோடியாக இருந்தது. 2021-22-ல் இதே காலத்தில் ஏற்றுமதி 27,87,495.18 கோடியாக அதிகரித்தது.
இதே போல் இறக்குமதி அளவு 2020-21 ஏப்ரல் முதல் பிப்ரவரி வரையிலான காலத்தில் 25,60,009.18 கோடியாக இருந்தது. 2021-22 இதே காலத்தில் ரூ.40,96,174. 90 கோடியாக அதிகரித்தது.
வர்த்தக பற்றாக்குறை 2021-22-ல் ரூ.13,08,679.72 கோடியாக உள்ளது.
சேவைகள் வர்த்தகம் 2021-22-ல் ஏப்ரல் முதல் ஜனவரி வரை ஏற்றுமதி ரூ.15,19,620.78 கோடியாகவும், இறக்குமதி 8,81,050.41 கோடியாகவும் இருந்தது. இதில் வர்த்தகப் பற்றாக்குறை 6,38,570.38 கோடியாகும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805697
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 137-வது நாள் - 21.83 கோடிக்கும் அதிகமான டோஸ்கள் இதுவரை வழங்கப்பட்டுள்ளன
நாட்டில் இதுவரை வழங்கப்பட்டுள்ள கொவிட்-19 தடுப்பு மருந்து டோஸ்களின் எண்ணிக்கை 21.83 கோடியை  கடந்துள்ளதாக இன்று மாலை 7 மணி அளவில் வெளியான தற்காலிக அறிக்கை தெரிவிக்கிறது.
18 முதல் 44 வயதுடைய 9,50,401 பயனாளிகள் தங்களது முதல் டோஸ் தடுப்பூசியை இன்று செலுத்திக் கொண்டனர். இதே வயதில் உள்ள 15,467 நபர்கள் இரண்டாம் டோஸ் தடுப்பு மருந்தை பெற்றனர்.
தடுப்பூசி வழங்கல் நடவடிக்கையின் மூன்றாவது கட்டம்
தொடங்கியதில் இருந்து நாடு முழுவதும் உள்ள 37 மாநிலங்கள் மற்றும் யூனியன் பிரதேசங்களில் இருக்கும் 2,13,01,448 பயனாளிகளுக்கு முதல் டோஸ் தடுப்பு மருந்தும், 39,282 பயனாளிகளுக்கு இரண்டாம் டோஸ் தடுப்பு மருந்தும் வழங்கப்பட்டுள்ளது.
18 முதல் 44 வயதுடைய பயனாளிகளில் 10 லட்சத்திற்கும் அதிகமானோருக்கு பிகார், தில்லி, குஜராத், ஹரியானா, கர்நாடகா, மத்தியப் பிரதேசம், மகாராஷ்டிரா, ராஜஸ்தான், தமிழ்நாடு, உத்தரப் பிரதேசம் மற்றும் மேற்கு வங்கம் ஆகிய மாநிலங்கள் தடுப்பு மருந்தை வழங்கியுள்ளன.
தமிழ்நாட்டில் மட்டும் 18 முதல் 44 வயது வரை உள்ள மக்களில், 13,89,409 பேருக்கு முதல் டோசும், 563 நபர்களுக்கு இரண்டாவது டோசும் இதுவரை செலுத்தப்பட்டுள்ளது. புதுச்சேரியில் வசிக்கும் 18 முதல் 44 வயது வரை உள்ள மக்களில், 23,070 பேருக்கு முதல் டோஸ் இதுவரை செலுத்தப்பட்டுள்ளது.
தடுப்பு மருந்து வழங்கும் நடவடிக்கையின் 136-வது நாளான இன்று, மொத்தம் 22,08,941 டோஸ்கள் வழங்கப்பட்டன. இதில் 19,45,581 பயனாளிகள் முதல் டோசையும், 2,63,360 பயனாளிகள் இரண்டாவது டோசையும் பெற்றுக்கொண்டதாக தற்காலிக தகவல்கள் தெரிவிக்கின்றன. இறுதி அறிக்கைகள் இன்று பின்னிரவு நிறைவு செய்யப்படும்.
விவசாயத்துறை அமைச்சகம்
விவசாயிகளின் வருவாயை அதிகரிக்கும் 3 மசோதாக்கள் மக்களவையில் தாக்கல் : 2020 ஜூன் 5ம் பிரகடனம் செய்யப்பட்ட அவசர சட்டத்தை மாற்றும்
கடந்த 2020 ஜூன் 5ம் பிரகடனம் செய்யப்பட்ட அவசர சட்டத்தை மாற்ற மக்களவையில் இன்று 3 மசோதாக்கள் தாக்கல் செய்யப்பட்டன. விவசாயத்துறையில் மாற்றத்தை ஏற்படுத்தி, விவசாயிகளின் வருவாயை பெருக்கும் நோக்கில் இந்த மசோதாக்கள் தாக்கல் செய்யப்பட்டுள்ளன.
விவசாயிகள் உற்பத்தி பொருள் விற்பனை மற்றும் வணிக  மசோதா, 2020
விலை உறுதி மற்றும் பண்ணை சேவைகளின் விவசாயிகள்  ஒப்பந்தம் மசோதா, 2020
அத்தியாவசியப் பொருட்கள் திருத்த மசோதா, 2020
முதல் இரண்டு மசோதாக்களை, மத்திய வேளாண் அமைச்சர் திரு. நரேந்திர சிங் தோமர் மக்களவையில் தாக்கல் செய்தார். அத்தியாவசிய பொருட்கள் திருத்த மசோதாவை மத்திய உணவு மற்றும் பொது விநியோகத்துறை இணை அமைச்சர் திரு.ராவ்சாகிப் பாட்டீல் தான்வே தாக்கல் செய்தார்.
இந்த மசோதாக்களை தாக்கல் செய்ய சபாநாயகரிடம் அனுமதி கோரிய மத்திய அமைச்சர் திரு.நரேந்திர சிங் தோமர், இந்த மசோதாவின் கீழ் எடுக்கப்படும் நடவடிக்கைகள், விவசாயப் பொருட்களின் தடையற்ற வர்த்தகத்துக்கு வழிவகுக்கும் என்றும், விவசாயிகள் தங்கள் விருப்பத்துக்கு முதலீட்டாளர்களுடன் பேச்சுவார்த்தையில் ஈடுபட விவசாயிகளுக்கு அதிகாரம் அளிக்கும் என்றார்.
விவசாயிகளும், வர்த்தகர்களும் இடைத்தரகர்கள் தலையீடு இன்றி நேரடியாகவும் சுதந்திரமாக வியாபாரத்தில் ஈடுபடும் சூழலை இந்த மசோதா ஏற்படுத்தும். இதற்கான மின்னனு வர்த்தக கட்டமைப்பு ஏற்படுத்தப்படும். இதன் மூலம் எந்த மாநில வியாபாரிகளுடனும் தடையின்றி வர்த்தகம் செய்ய முடியும்.
இதைப் பற்றி மேலும் தெரிந்துகொள்ள இந்த இணைப்பைப் பார்க்கவும்:
https://pib.gov.in/PressReleasePage.aspx?PRID=1654007 –
நிதி அமைச்சகம்
2022 ஜூன் மாதத்திற்கான மொத்த ஜிஎஸ்டி வருவாய் வசூல் ரூ.1,44,616 கோடியாகும்; சென்ற ஆண்டைவிட இது 56% அதிகம்
2022 ஜூன் மாதத்திற்கான மொத்த ஜிஎஸ்டி வருவாய் வசூல் ரூ.1,44,616 கோடியாகும். இதில் மத்திய ஜிஎஸ்டி ரூ.25,306 கோடி மாநில ஜிஎஸ்டி ரூ.32,406 கோடி, ஒருங்கிணைக்கப்பட்ட ஜிஎஸ்டி ரூ.75,887 கோடி , செஸ் வரி ரூ.11,018 கோடி . 2022 ஏப்ரல் மாதத்தின் வசூல் ரூ.1,67,540 கோடிக்கு அடுத்தபடியாக 2022 ஜூன் மாதத்தில் 2-வது அதிகபட்ச ஜிஎஸ்டி மொத்த வசூல் ஆகியுள்ளது.
கடந்த ஆண்டு இதேமாதத்தில் ரூ.92,800 கோடி என்று இருந்த நிலையில், 2022 ஜூன் மாதத்தில் மொத்த ஜிஎஸ்டி வருவாய் 56% அதிகமாகும். கடந்த ஆண்டு இதே மாதத்தில் உள்நாட்டு பரிவர்த்தனைகளிலிருந்து  ஈட்டப்பட்ட வருவாய் 56% அதிகமாகும். பொருள்களின் இறக்குமதியிலிருந்து இம்மாதத்தின் வருவாய் 55% அதிகமாகும்.
ஜிஎஸ்டி அமலுக்கு வந்ததில் இருந்து 5-வது மாதமாக ரூ.1.40 லட்சம் கோடி என்ற அளவைக்கடந்து மாதாந்திர ஜிஎஸ்டி வசூலாகியுள்ளது.
கடந்த நிதியாண்டின் முதல் காலாண்டில் சராசரி மாதாந்திர ஜிஎஸ்டி வசூல் ரூ.1.10 லட்சம் கோடி என்பதற்கு மாறாக நிதியாண்டு 2022-23-ன் முதல் காலாண்டில் சராசரி மாதாந்திர ஜிஎஸ்டி வசூல் ரூ.1.51 லட்சமாக இருந்தது. இது 37% அதிகரிப்பை காட்டுகிறது.
புதுச்சேரியில் 2021 ஜூன் மாதத்தில் ரூ.104 கோடியாக இருந்த ஜிஎஸ்டி வருவாய், 75% அதிகரித்து 2022 ஜூன் மாதத்தில்  ரூ.182 கோடியாக இருந்தது.
தமிழ்நாட்டில் 2021 ஜூன் மாதத்தில் ரூ.4,380 கோடியாக இருந்த ஜிஎஸ்டி வருவாய், 83% அதிகரித்து 2022 ஜூன் மாதத்தில்  ரூ.8,027 கோடியாக இருந்தது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838523
நிதி அமைச்சகம்
தொகுப்பு வணிகர்கள் ஜிஎஸ்டிஆர்-4 படிவத்தில் காலாண்டுக்கான வருமான விவரங்களைத் தாக்கல் செய்வது பற்றிய விளக்கம்
தொகுப்பு வணிகர்கள் ஜிஎஸ்டிஆர்-4 படிவத்தில் காலாண்டுக்கான வருமான விவரங்களைத் தாக்கல் செய்யும் விதம் குறித்து சந்தேகங்கள் எழுப்பப்பட்டுவருகின்றன. குறிப்பாக, படிவத்தில் சேர்க்கப்பட்டிருக்கும் வரிசை எண்.10-ல் குறிப்பிடப்பட்டுள்ள அறிவுறுத்தலில் சந்தேகம் ஏற்பட்டுள்ளது.
ஜுிலை 2017-முதல் செப்டம்பர் 2017-வரை மற்றும் அக்டோபர் 2017-முதல் டிசம்பர் 2017-வரையிலான காலகட்டத்தில் பட்டியல் 4-ல் உள்ள வரிசை 4-ஏ சமர்ப்பிக்க வேண்டியதி்ல்லை என்று அதில் கூறப்பட்டுள்ளது.
தொகுப்பு வரியின் கீழ், வரி செலுத்தும் முறையைத் தேர்வு செய்த வரி செலுத்துவோர், 2018 ஜனவரி முதல் 2018 மார்ச் வரை மற்றும் அதற்குப் பிந்தைய வரி செலுத்தும் காலங்களில் ஜிஎஸ்டிஆர்-4 படிவத்தில் உள்ள நான்காவது பட்டியலின் 4-ஏ வரிசை எண் தகவல்களை அளிக்க வேண்டியதில்லை என்று விளக்கப்படுகிறது.
----
(Visitor Counter : 120
பிரதமர் அலுவலகம்
பிரபல ஒடியா இசைக்கலைஞரும், பாடகருமான பிரஃபுல்ல கர் மறைவுக்குப் பிரதமர் இரங்கல் தெரிவித்துள்ளார்
பிரபல ஒடியா இசைக்கலைஞரும், பாடகருமான பிரஃபுல்ல கர் மறைவுக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
ஒடியா கலாச்சாரம் மற்றும் இசைக்கு அவரது முன்னோடி பங்களிப்புக்காக பிரஃபுல்ல கர் அவர்கள் நினைவுகூரப்படுவார் என்று திரு.மோடி கூறியுள்ளார்.
டுவிட்டரில் பிரதமர் கூறியிருப்பதாவது;
“திரு. பிரஃபுல்ல கர் அவர்களின் மறைவால் வேதனையடைந்தேன். ஒடியா கலாச்சாரம் மற்றும் இசைக்கு அவரது முன்னோடி பங்களிப்புக்காக அவர் நினைவுகூரப்படுவார். பன்முக ஆளுமை கொண்டிருந்தவர் அவர். அவரது படைப்புகளில் ஆக்கப்பூர்வத்தன்மை பிரதிபலித்தது. அவரது குடும்பத்தினருக்கும், ரசிகர்களுக்கும் இரங்கல்கள். ஓம் சாந்தி.”